OpenLLM-France/wikimedia huggingface dataset:
# Jian

L'espasa anomenada Jian, és una arma blanca que es pot utilitzar punxant o tallant. És una espasa recta amb dues cares de tall. Principalment ha estat utilitzat per la noblesa xinesa. Des de l'antiguitat, s'ha usat en les arts marcials principalment en la pràctica del tai txi txuan.

## Referències

* ↑ «What does jian mean?» (en anglès). [Consulta: 25 març 2021].

## Enllaços externs

* Jian Espasa recta (castellà)
# Joanna Jet

Joanna Jet (Londres, 18 de desembre de 1961) és una actriu porno transsexual, model i directora anglesa. És membre del Saló de la Fama de l'AVN des de 2015 i el 2012 va rebre el Premi XBIZ a la Millor artista transsexual de l'any.

## Trajectòria

Va néixer i créixer a Londres. La seva primera incursió en la indústria del cinema eròtic va ser el 2000 quan va protagonitzar les pel·lícules Transsexual Beauty Queens 15 i Shemales at the Hard Rock Cafe, produïdes per Androgeny Productions. L'any següent va iniciar un procés d'hormonització per a feminitzar els seus trets, al mateix temps que començava a protagonitzar més pel·lícules com a transsexual per a les productores Evil Angel, Devil's Films i Anabolic.
Jet va fundar la productora Altered States Productions amb base a Califòrnia, tot i que diversos problemes amb el seu visat la van portar a traslladar l'empresa de tornada al Regne Unit, on va rodar una sèrie de vídeos per a Playboy TV, entre els quals destaca Tranny and Susanna, la primera pel·lícula de porno tou emesa per la televisió per cable i que va ser nominada a un Premi AVN el 2009. Solucionats els problemes d'immigració, Joanna Jet va tornar als Estats Units d'Amèrica el 2011, on va seguir treballant com a directora. Jet ha rodat 84 pel·lícules com a actriu i 22 com a directora.
A més de la seva faceta com a actriu i directora, Jet ha destacat per la defensa i la inclusió del col·lectiu transsexual en la indústria del cinema eròtic.
# Joaquín Barceló Santonja

Joaquín Barceló Santonja (Saix, Alacant, 4 de desembre de 1929 - Bilbao, 19 d'abril de 1961) va ser un ciclista valencià, que fou professional entre 1958 i el moment de la seva mort, el 1961, quan un arbre li va caure al damunt mentre s'entrenava per carreteres del País Basc. En el seu palmarès destaca una etapa a la Volta a Andalusia de 1959 i haver liderat la Volta a Catalunya de 1958 durant tres etapes, en la qual finalment acabà sisè.

## Palmarès

* 1959
** Vencedor d'una etapa a la Volta a Andalusia i 2n en la general
* 1961
** 2n a la Volta a Llevant

### Resultats a la Volta a Espanya

* 1959. 37è de la classificació general
* 1960. Abandona (14a etapa)

## Referències

* ↑ «Joaquín Barceló, en trágico accidente, halló ayer la muerte por carreteras bascas». El Mundo Deportivo, 20-04-1961, p. 8 [Consulta: 4 febrer 2014].

## Enllaços externs

* Fitxa a sitiodeciclismo.net
* Fitxa i biografia a museociclismo.it
# Ivo Lakučs

Ivo Lakučs (Valmiera, 4 de març de 1979) és un entrenador i ex-ciclista letó. Competí en els Jocs Olímpics d'Estiu de 2000 a Sydney en la modalitat d'esprint per equips de ciclisme en pista i en els de 2008 a Pequín en la prova de BMX. L'any 2012, era l'entrenador del ciclista Māris Štrombergs.

## Palmarès

* 2003
** Campió d'Europa en BMX

## Referències

* ↑ «Ivo Lakučs Biography and Olympic Results». Olympics at Sports-Reference.com. Arxivat de l'original el 15 de desembre 2012. [Consulta: 1r setembre 2012].

## Enllaços externs

* Fitxa a cyclebase.nl
# John Spencer

John Spencer (Nova York, 20 de desembre de 1946 - Los Angeles, 16 de desembre de 2005) va ser un actor nord-americà, nascut a Nova York i mort a Los Angeles, Califòrnia d'un atac cardíac. Entre les seves pel·lícules destaquen El negociador i La Roca, a més del seu paper a la sèrie de televisió The West Wing.

## Filmografia seleccionada
### Cinema i televisió

* Jocs de guerra (1983)
* The Protector (1985)
* Hiding Out (1987)
* Pluja negra (1989)
* Far From Home (1989)
* Presumed Innocent (1990)
* L. A. Law (1990-1994)
* Wing Commander IV (1994)
* Forget Paris (1995)
* La Roca (1996)
* Lesser Prophets (1997)
* Cop Land (1997)
* The Negotiator (1998)
* The West Wing (1999-2006)
* Ravenous (1999)
# John Stagliano

John Stagliano (Chicago, 29 de novembre de 1951) també conegut com a «Buttman» és un director, actor i productor nord-americà de pel·lícules pornogràfiques, fundador i propietari de la productora Evil Angel.
És mundialment conegut com el creador del gènere gonzo. Amb el nom de John «Buttman» Stagliano, va aconseguir convertir-se en un dels directors més aclamats de la indústria de la pornografia dura. Va fundar la seva pròpia productora i distribuïdora anomenada Evil Angel amb la qual va aconseguir un immens èxit i que dirigeix al costat de la seva dona, la ja retirada actriu porno Tricia Devereaux. Avui dia Evil Angel és una de les productores amb més èxit als Estats Units i al món sencer, notablement la que més premis rep i per la qual treballen i han treballat alguns dels millors intèrprets porno del món com Belladonna, Nacho Vidal, Rocco Siffredi, Joey Silvera, Erik Everhard o Harmony, a més del que molts consideren el millor director de cinema pornogràfic del planeta, Jules Jordan, fins que aquest es va independitzar i va crear la seva pròpia productora.
John Stagliano és famós pel seu fetitxe pels culs rodons i prominents i les escenes de tipus anal. En les seves primeres pel·lícules, John Stagliano va comptar amb l'actor Rocco Siffredi en diverses ocasions, essent la pel·lícula més notable l'obra mestra anomenada The Fashionistas, amb orientació al bondage i el fetitxisme, protagonitzada per Rocco i la superestrella del porno Belladonna l'any 2002.

## Referències

* ↑ «John Stagliano». Adult Film Database. [Consulta: 14 agost 2019].
* ↑ «John Stagliano». Internet Adult Film Database. [Consulta: 14 agost 2019].
# Joe Kelly

Joe Kelly va ser un pilot de curses automobilístiques irlandès que va arribar a disputar curses de Fórmula 1.
Kelly va néixer el 13 de març del 1913 a Dublín, Irlanda. Va morir el 28 de novembre del 1993 a Neston, Cheshire, Anglaterra.

## A la F1

Va participar en la primera cursa de la història de la Fórmula 1 disputada el 13 de maig del 1950, el GP de la Gran Bretanya, que formava part del campionat del món de la temporada 1950 de F1, on va participar en aquesta única cursa.
Joe Kelly va participar un altre cop a una cursa més puntuable pel campionat de la F1, el GP de la Gran Bretanya de la temporada 1951.
Kelly també va disputar nombroses curses no puntuables pel mundial de la F1.

## Resultats a la F1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | Posició | Punts |
| 1950 | Alta | Alta | Straight-4 | GBR NC | MON | 500 | SUI | FRA | BEL | ITA | | - | 0 |
| 1951 | Alta | Alta | Straight-4 | SUI | 500 | BEL | FRA | GBR NC | ALE | ITA | ESP | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 2 | 0 | 0 | 0 | 0 | 0 |
# Saint-Léger-sur-Bresle

Saint-Léger-sur-Bresle és un municipi francès situat al departament del Somme i a la regió dels Alts de França. L'any 2007 tenia 78 habitants.

## Demografia
### Població

El 2007 la població de fet de Saint-Léger-sur-Bresle era de 78 persones. Hi havia 28 famílies de les quals 8 eren unipersonals (4 homes vivint sols i 4 dones vivint soles), 8 parelles sense fills i 12 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 32 habitatges, 28 eren l'habitatge principal de la família i 4 eren segones residències. Tots els 32 habitatges eren cases. Dels 28 habitatges principals, 27 estaven ocupats pels seus propietaris i 1 estava llogat i ocupat pels llogaters; 4 tenien tres cambres, 6 en tenien quatre i 18 en tenien cinc o més. 10 habitatges disposaven pel capbaix d'una plaça de pàrquing. A 9 habitatges hi havia un automòbil i a 17 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Saint-Léger-sur-Bresle el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 4 |
| 0 | 75 a 79 | 0 |
| 0 | 70 a 74 | 0 |
| 4 | 65 a 69 | 0 |
| 0 | 60 a 64 | 8 |
| 4 | 55 a 59 | 4 |
| 0 | 50 a 54 | 0 |
| 0 | 45 a 49 | 0 |
| 0 | 40 a 44 | 0 |
| 4 | 35 a 39 | 0 |
| 0 | 30 a 34 | 8 |
| 4 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 4 | 5 a 9 | 0 |
| 12 | 0 a 4 | 4 |

## Economia

El 2007 la població en edat de treballar era de 44 persones, 37 eren actives i 7 eren inactives. De les 37 persones actives 35 estaven ocupades (19 homes i 16 dones) i 3 estaven aturades (2 homes i 1 dona). De les 7 persones inactives 2 estaven jubilades, 1 estava estudiant i 4 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de construcció i 1 d'una empresa de comerç i reparació d'automòbils.
L'únic servei als particulars que hi havia el 2009 era un electricista.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Saint-Léger-sur-Bresle a l'INSEE.
* Évolution et structure de la population Fitxa amb el detall de dades de Saint-Léger-sur-Bresle a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Atchison, Topeka and Santa Fe Railway

Atchison, Topeka and Santa Fe Railway, sovint abreujat Santa Fe o AT & SF, va ser una de les línies de ferrocarril més llargues dels Estats Units. Es va començar a construir el febrer de 1859 i va arribar a la frontera entre Kansas i Colorado el 1873 i a la ciutat de Pueblo (Colorado), el 1876. Per fomentar la demanda de serveis, la companyia va establir oficines immobiliàries al llarg del recorregut de la línia i va vendre les terres agrícoles que li havia concedit el Congrés dels Estats Units.
Malgrat el nom, la línia principal mai no va arribar a Santa Fe (Nou Mèxic), ja que el terreny era massa difícil; finalment hi va accedir un ramal des de Lamy.
El Santa Fe va ser el capdavanter en el servei de càrrega intermodal i l'empresa va arribar a tenir un estol de remolcadors, una línia aèria (l'efímera Santa Fe Skyway) i una línia d'autobusos de transport de passatgers que es va estendre a les zones que no són accessibles per ferrocarril, així com transbordadors a la badia de San Francisco que permetien als viatgers de completar el viatge cap a l'oest fins al Pacífic.
L'ATSF va ser el tema d'una cançó de Harry Warren i Johnny Mercer "On the Atchison, Topeka i Santa Fe", escrita per a la pel·lícula de 1946, The Harvey Girls.
La companyia va deixar de funcionar oficialment el 31 de desembre de 1996, quan es va fusionar amb el ferrocarril del nord de Burlington per formar el tren Burlington Northern i Santa Fe (més tard rebatejat BNSF Railway).
# Ko Arima

Ko Arima (Japó, 22 d'agost de 1917), és un exfutbolista japonès.

## Selecció japonesa

Ko Arima va disputar 3 partits amb la selecció japonesa.

## Enllaços externs

* Japan National Football Team Database
# Rhinobatos microphthalmus

Rhinobatos microphthalmus és un peix de la família dels rinobàtids i de l'ordre dels rajiformes.

## Reproducció

És ovovivípar.

## Distribució geogràfica

Es troba a les costes de Taiwan.

## Referències

* ↑ MarineSpecies.org (anglès)
* ↑ UNEP-WCMC Species Database (anglès)
* ↑ The Taxonomicon (anglès)
* ↑ ZipCodeZoo.com (anglès)
* 1 2 «Rhinobatos microphthalmus» (en anglès). FishBase. Froese, Rainer; Pauly, Daniel (editors).

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès)
# YouTube Creator Awards

Els YouTube Creator Awards (premis per a creadors de YouTube), coneguts comunament com YouTube Play Buttons o YouTube Plaques, són una sèrie de premis de YouTube que tenen com a objectiu reconèixer els seus canals més populars. Es basen en el recompte de subscriptors d'un canal, però s'ofereixen a criteri exclusiu de YouTube. Cada canal es revisa abans d'emetre un premi per garantir que el canal segueix les directrius de la comunitat de YouTube. YouTube es reserva el dret de negar-se a lliurar un premi al creador, cosa que ha fet per als canals que incloïen contingut polític de terror o extremista.

## Referències

* ↑ Geoff, Geoff «YouTube On 'Play Button' Awards: "Not All Creators Who Apply Will Receive Awards"» (en anglès). Tubefilter.com, 18-02-2018 [Consulta: 7 agost 2023].
* ↑ Alexander, Julia «YouTube says 'not all creators who apply' for Creator Awards will receive them» (en anglès). Polygon.com, 02-02-2018 [Consulta: 7 agost 2023].
# Resolució 2052 del Consell de Seguretat de les Nacions Unides

La Resolució 2052 del Consell de Seguretat de les Nacions Unides fou adoptada per unanimitat el 27 de juny de 2012. Després de considerar un informe del Secretari General Ban Ki-moon, sobre la Força de les Nacions Unides d'Observació de la Separació (UNDOF) i reafirmant la resolució 1308 (2000), el Consell va prorrogar el seu mandat per uns altres sis mesos, fins al 31 de desembre de 2012.
El Consell de Seguretat va demanar la implementació de la Resolució 338 (1973) que exigia la celebració de negociacions entre les parts per a la solució pacífica de la situació a l'Orient Mitjà. Va demanar a totes les parts que respectessin l'acord d'alto del foc de 1974, que s'havia posat "en perill" a causa dels incidents de l'1 de març en què tropes sirianes obriren foc contra observadors de la UNDOF.

## Referències

* ↑ «Security Council Extends Mandate of Observer Force Monitoring Israel-Syria Ceasefire until 31 December 2012, Unanimously Adopting Resolution 2052 (2012)». United Nations, 27-06-2012.

## Vegeu també

* Llista de resolucions del Consell de Seguretat de les Nacions Unides 2001 a la 2100 (2011 - 2013)

## Enllaços externs

* PDF Text de la Resolució a UN.org
# Resolució 2050 del Consell de Seguretat de les Nacions Unides

La Resolució 2050 del Consell de Seguretat de les Nacions Unides fou adoptada per unanimitat el 12 de juny de 2012. Recordant les resolucions anteriors sobre Corea del Nord i determinant que la proliferació d'armes nuclears, químiques i biològiques constitueixen una amenaça per a la pau mundial, el Consell va ampliar el mandat del panell d'experts que supervisava les sancions contra Corea del Nord fins al 12 de juliol de 2013. També li va demanar que presentés un programa de treball i que l'examinés periòdicament amb la comissió sota la qual treballava. Finalment, es va demanar a tots els països i organismes de l'ONU que proporcionessin al panell la informació que tenien sobre l'aplicació de les resolucions 1718 (2006) i 1874 (2009).

## Referències

* ↑ «Adopting Resolution 2050 (2012), Security Council Extends Mandate of Expert Panel Overseeing Compliance with Sanctions on Democratic People’s Republic of Korea». United Nations, 12-06-2012.

## Vegeu també

* Llista de resolucions del Consell de Seguretat de les Nacions Unides 2001 a la 2100 (2011 - 2013)

## Enllaços externs

* PDF Text de la Resolució a UN.org
# Reserva índia Buck Lake 133C

La Reserva índia Buck Lake 133C és una reserva índia a Alberta. És una de les quatre reserves sota govern de la Banda Paul de les nacions Nakoda i cree.

## Referències

* ↑ «Buck Lake 133c». Statistics Canada, 2001. [Consulta: 27 desembre 2009].
# Atea (cràter)

Atea és un cràter de l'asteroide de la família Coronis del cinturó principal, (243) Ida, situat amb el sistema de coordenades planetocèntriques a -5.7 ° de latitud nord i 18.9 ° de longitud est. Fa un diàmetre de 2 km. El nom va ser fet oficial per la UAI el 1997 i fa referència a la cova d'Atea a la serralada Muller de Papua Nova Guinea.

## Referències

* ↑ "Atea (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Courbon, P.; Chabert, Claude; Bosted, P.; Lindsley, K. Atlas of the Great Caves of the World. St. Louis: Cave Books, 1989.
# Regió Nord (Burkina Faso)

La regió Nord, és una de les 13 regions administratives de Burkina Faso. Fou creada el 2 de juliol del 2001, té una població d'1,002,526 habitants (2002). La capital d'aquesta regió és Ouahigouya. Hi ha quatre províncies en aquesta regió: Loroum, Passoré, Yatenga i Zondoma.
# YouTube Instant

YouTube Instant és un lloc web posat en marxa el setembre de 2010 que permet realitzar cerques en temps real a YouTube. Permet veure a l'usuari els resultats a la vegada que escriu, i el millor resultat es comença a reproduir automàticament.
El va crear l'estudiant de la Universitat Stanford Feross Aboukhadijeh,després de reptar el seu company d'habitació a millorar el motor de cerca de YouTube, fent servir un sistema similar al que utilitza Google al producte que va presentar un dia abans, Google Instant. L'estudiant de dinou anys va perdre la juguesca, ja que va trigar tres hores a acabar-lo, i va prometre que estaria enllestit en menys de 60 minuts. Després de donar a conèixer YouTube Instant a través dels seus perfils de Facebook i Twitter va rebre milers de missatges de felicitació i una oferta de treball de l'executiu en cap de YouTube, Chad Hurley, que finalment va rebutjar per incorporar-se a l'equip de Facebook. També ha apregut a centenars de publicacions en línia i a la premsa escrita.

## Referències

* ↑ «Youtube Instant». Ghacks.net. [Consulta: 12 setembre 2010].
* ↑ «Student Creator of 'YouTube Instant' Offered YouTube Job». digitalmediawire. [Consulta: 12 setembre 2010].
* ↑ John 10:10 AM (CST). «[H]ard|OCP - Youtube and Maps Instant». Hardocp.com. [Consulta: 12 setembre 2010].
* ↑ Matthew Lynley. «Stanford student creates YouTube Instant, gets job offer from YouTube CEO». VentureBeat, September 10, 2010. [Consulta: 12 setembre 2010].
* ↑ Matthew Lynley. «Instant student creates YouTube and contacted via Twitter to work on the video site», September 10, 2010. [Consulta: 12 setembre 2010].
* ↑ Henry Blodget. «YouTube Instant». Businessinsider.com, September 10, 2010. [Consulta: 12 setembre 2010].
* ↑ September 10, 2010 Brenna Ehrlich View Comments. «Google Instant Is Cool, But Check Out YouTube Instant». Mashable.com, 29-08-2010. [Consulta: 12 setembre 2010].
* ↑ John 10:10 AM (CST). «A Completely Excellent Way to Waste 15 Minutes: "YouTube Instant"». [Consulta: 12 setembre 2010].

## Enllaços externs

* Feross.org
* YouTube Instant
* Pàgina personal de Feross Aboukhadijeh
# Jon Hudson

Jon D. Hudson (nascut el 13 d'abril de 1968) és un guitarrista de rock més conegut pel seu treball amb Faith No More des de 1996 fins a la seva ruptura en 1998, i novament des de 2009, quan la banda es va reformar. Hudson va gravar amb la banda en 1997 Album of the Year i el 2015 Sol Invictus (àlbum). Abans d'unir-se a Faith No More.
Ell havia estat company d'habitació dels membres fundadors de la banda i el baixista Billy Gould durant els primers dies de la banda. També va ser membre de Systems Collapse.
# Sant Muç de Rubí

Sant Muç de Rubí és una petita església del municipi de Rubí (Vallès Occidental) protegida com a bé cultural d'interès local.

## Descripció

És una capella d'una sola nau, que és la part més primitiva. El presbiteri que s'aixeca per sobre de la nau va ser construït en el segle xviii. Davant de la porta d'entrada hi ha un pòrtic format per tres arcs rebaixats que es sustenten per dues columnes. S'hi accedeix per una escalinata de cinc graons.

## Història

Capella molt vinculada a la història de la Barcelona vuitcentista. Va ser construïda l'any 1307 amb un llegat de 12 diners a la llàntia de Sant Muç fet per Guillem i Elisenda de Vilaroç. Posteriorment, aquests llegats van ser molt freqüents en els testaments dels veïns d'aquella època. Entre els segles xvii i XIX s'hi van fer nombrosos aplecs de les colles dels Xatos de Sant Muç, originaris del Raval de Barcelona.

## Referències

* 1 2 3 4 «Sant Muç de Rubí». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 23 abril 2015].
# Santa Eugènia de Solans

Santa Eugènia de Solans, popularment Sant Eugina, és una ermita del terme del nucli de Solans, en el municipi de Montferrer i Castellbò (Alt Urgell), situada en el serrat de Sant Eugina. Està inclosa en l'Inventari del Patrimoni Arquitectònic de Catalunya.

## Descripció

És una petita capella d'una sola nau, capçada al sud-est per un absis semicircular a l'exterior que es correspon amb una capçalera més estreta que la nau, tret que no és perceptible des de l'exterior, i coberta amb volta de canó. La nau és coberta per un entramat de fusta que sosté un llosat de doble vessant. La porta d'accés és a la façana nord-occidental, i és en arc rebaixat. A banda de la porta, només té una altra obertura a l'absis: una espitllera actualment cegada pel parament intern de la capçalera. La construcció és rústega de pedres sense fer filades.

## Història

L'única referència escrita que es coneix de Santa Eugina es troba a la visita de les esglésies visitades l'any 1314 per ordre de l'arquebisbe de Tarragona, en què es menciona l'església de Santa Eugènia de Vila-rubla, mentre que a la visita de 1312 hi consta l'església de Sant Serni de Vila-rubla. Malauradament, no es pot establir si es tractaria d'un error o confusió de l'escrivà o si Santa Eugènia de Vila-rubla faria referència a l'actual ermita de Santa Eugènia de Solans.

## Referències

* 1 2 «Ermita de Santa Eugina de Solans». Pla d'ordenació urbanística municipal: Catàleg de béns protegits p. 85-86. Ajuntament de Montferrer i Castellbò. Arxivat de l'original el 3 de març 2016. [Consulta: 9 maig 2012].
* ↑ «Ermita de Santa Eugènia de Solans». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 8 maig 2012].
# Sant Martí de Vilaplana

Sant Martí de Vilaplana és una capella de la vila de Prats de Molló, a la comuna de Prats de Molló i la Presta, de la comarca del Vallespir (Catalunya del Nord). Està situada a llevant de la vila, en el sector denominat Sant Martí, més enllà a l'est del barri del Roser.

## Bibliografia

* Becat, Joan. «125 - Prats de Molló». A: Atles toponímic de Catalunya Nord. II. Montoriol - el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Gavín, Josep M. «Vall 59. Sant Martí de Vilaplana». A: Capcir - Cerdanya - Conflent - Vallespir - Rosselló. Barcelona: Arxiu Gavín, 1978 (Inventari d'esglésies, 3**). ISBN 84-85180-13-5.
* Ponsich, Pere; Lloret, Teresa; Gual, Raimon. «Prats de Molló». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.

## Referències

* ↑ Sant Martí de Vilaplana en els ortofotomapes de l'IGN